***Konferenciafelhívás***

*A Nyelv- és Irodalomtudományi Intézet Angol Nyelv és Kultúra Intézeti Tanszéke interdiszciplináris konferenciát szervez az alábbi címmel:*

**„Repetitio est…”: Az ismétlés szerepe a kultúrában és a tudományokban**

Lehetséges témakörök:

**Az ismétlés/ismétlődés:**

* *nyelvészeti, stilisztikai, poétikai, szövegtani vonatkozásai*
* *a pszichológiában (trauma, ismétléskényszer stb.)*
* *mint trauma, nosztalgia irodalmi alkotásokban*
* *a történelem valamely korszakaiban („Azok, akik nem emlékeznek a múltra, arra kárhoztatnak, hogy megismételjék azt.")*
* *a pedagógiában, tanárképzésben: ismétlés, elsajátítás, gyakorlás, bevésés („Repetitio est mater studiorum?”)*
* *filozófiai vonatkozásai – megismételhető-e egyáltalán bármi? (ismétlés vs. azonosság)*
* *a zenében, zenei kompozíciókban*
* *képzőművészeti alkotásokban*

Örömmel vesszük, ha az Ön által művelt tudományágat, kutatási területet bármilyen aspektusból összefüggésbe tudja hozni az ismétlés/ismétlődés jelenségével, és erről konferencia-előadást szeretne tartani.

**A konferencia időpontja: 2022. április 26. kedd**

**Helyszíne: Nyíregyházi Egyetem**

Kérjük, hogy címjavaslataikat 2022. március 1-ig küldjék meg a tukacs.tamas@nye.hu e-mailcímre.